阮品強

阮品強，人稱阮 sir、阮伯，香港民主黨嘅創黨黨員，而民主黨嘅黨歌「飛越狂飆」亦係出自佢手筆。

簡歷
原本係伊斯蘭脫維善紀念中學音樂教師嘅佢，早喺八十年代活躍香港民主運動，喺1986年開始參加區議會選舉，重成功當選。打後多屆嘅區議會選舉都未輸過。佢亦參加過1998年香港立法會選舉，但只係得同名單嘅李柱銘同楊森當選。直到2011年，阮品強年紀開始老，決定交棒。

阮品強喺2003年去雲南玩時因為高山症引發心臟病喺酒店暈低，要用專機送返嚟香港醫，2009年參加七一大遊行嗰陣亦都試過中暑入醫院。

2012年1月24號，阮品強喺筲箕灣新成街屋企突然間暈低喺地下，朋友發現之後送院搶救，但係最後都救唔返，享年69歲。同阮品強識咗26年嘅中西區區議員鄭麗琼話，阮品強喺1月14號重落區幫佢哋手搞地區工作，前排重打電話畀佢交代春茗嘅事，覺得對方冇咩特別，估唔到會突然去咗。

屋企人
佢冇結過婚，有兩個妹。生前同朋友住喺筲箕灣新成街一個單位。

前香港民主黨員
前中西區區議員
品強